הנחיות שימוש באתר

הרשמה:

כדי לרכוש אצלנו פריטים, עלייך קודם כל להירשם לאתר (אגב, ההרשמה מאפשרת לך ליהנות מהטבות ש-Adika מחלקת, ושלל הפתעות שעוד תכירי). תהליך ההרשמה קל ונוח: ליחצי על "הצטרפות" (בפינה השמאלית העליונה של האתר), הזיני כתובת מייל, בחרי סיסמה, וזהו - נרשמת. מיד ייווצר עבורך דף אישי, "החשבון שלי", שבו תוכלי לעדכן את הפרטים האישיים שלך, לעקוב אחר מצב ההזמנות שלך, לגשת להיסטוריית הפריטים שרכשת - ולכל מה שנוגע לפעולות שביצעת בעבר באתר. בכל שאלה הנוגעת לאתר, למוצרים המופיעים בו או לבירורים אחרים - תוכלי לפנות אלינו באמצעות מייל לשירות הלקוחות [hello@adikastyle.com](mailto:hello@adikastyle.com), או באמצעות שיחת טלפון למספר 03-8001000.

שינוי ושחזור סיסמה:

תוכלי לעדכן את הסיסמה שלך בעמוד "החשבון שלי", ושם גם תוכלי לשנות אותה במקרה ששכחת. במקרה כזה, תועברי לעמוד חדש בו תתבקשי למלא את כתובת המייל שאיתה נרשמת. הסיסמה החדשה תישלח אלייך לשם.

עדכון או הוספת כתובת:

תוכלי לשנות את פרטי החיוב או את פרטי כתובת המשלוח שלך בעמוד "החשבון שלי", באמצעות כפתור "עריכת כתובת".

תשלום ואבטחה:

לצורך שמירה על אבטחת המידע האישי של הלקוחות, Adika לא שומרת אצלה את פרטי כרטיס האשראי שלך. על כך אחראית חברת קרדיט גארד, חברת סליקת כרטיסי אשראי והאבטחה המובילה בישראל (החברה עומדת בתקנים קפדניים של סטנדרטים ונהלי אבטחת מידע לפי דרישת חברות האשראי תקן PCI level 1). תוכלי לשלם באמצעות כרטיסי אשראי מסוג ויזה כאל, ויזה לאומי, מאסטרקארד, ישראכרט, דיינרס ואמריקן אקספרס - או באמצעות השירות של PayPal.

תוכלי לרכוש אצלנו בקלות בתשלומים ללא ריבית, לפי האפשרויות הבאות:

עד 200 ש"ח:  2 תשלומים  
עד 300 ש"ח:  3 תשלומים  
עד 500 ש"ח:  4 תשלומים  
עד 800 ש"ח:  5 תשלומים  
עד 1,200 ש"ח:  6 תשלומים  
עד 1,600 ש"ח:  7 תשלומים  
2,000 ש"ח ומעלה:  8 תשלומים

אם תהיי מעוניינת להחזיר או להחליף פריט שרכשת, תוכלי לעשות זאת ללא כל תשלום נוסף - דמי המשלוח של הפריט, עלינו.

אם חברת כרטיסי האשראי לא אישרה את חיובך, לא נוכל לספק לך את המוצרים שהזמנת. במקרה זה ניצור איתך קשר, ונימנע מחיוב כרטיס האשראי שלך. כדי שנוכל לספק לך את המוצרים, הזמנתך צריכה להתקבל ולהיקלט אצלנו באופן תקין ומסודר, כשהיא מכילה את כל הפרטים הנדרשים ליצירת קשר ולמשלוח. אם לא תקבלי פנייה מאיתנו במייל או בטלפון תוך 24 שעות ממועד ביצוע ההזמנה (לא כולל שבתות וחגים), יש להניח כי חלה תקלה. במקרה זה מומלץ שתפני באמצעות מייל לשירות הלקוחות[hello@adikastyle.com](mailto:hello@adikastyle.com). אנו נברר את מקור התקלה ונסייע בביצוע ההזמנה.